पिछड़ा वर्ग में अन्य जाति को शामिल किया तो भाजपा को नहीं देंगे वोट
हिसार| हिसारके सेक्टर 14 स्थित कुम्हार छात्रावास में जाट आरक्षण से वर्तमान में उपजे हालात और जाटों द्वारा किए जा रहे आंदोलन के विरोध में पिछड़ा वर्ग समाज की बैठक का आयोजन किया गया। आदर्श समाज पिछड़ा वर्ग के अध्यक्ष राजेंद्र तंवर की अध्यक्षता में आयोजित बैठक में प्रदेश के कई जिलों से पिछड़ा वर्ग समाज के लोगों ने हिस्सा लिया। बैठक में यह संकल्प दिलाया गया गई कि वर्तमान भाजपा सरकार द्वारा पिछड़ा वर्ग आरक्षण में किसी अन्य जाति को शामिल किया गया तो आने वाले विधानसभा लोकसभा चुनावों में बीजेपी उस सम्मिलित जाति के उम्मीदवार को समस्त पिछड़ा वर्ग वोट नहीं देगा। साथ ही यह निर्णय लिया कि उपरोक्त के विरोध में प्रत्येक हलका, जिला प्रदेश स्तर पर विरोध प्रदर्शन करते हुए सभी विधायकों, सांसदों तथा मंत्रियों को ज्ञापन दिया जाएगा। बैठक में अमन तंवर, शकुंलता प्रजापति, भूपेंद्र गंगवा, रणबीर, बलजीत प्रजापति, सुरेश सोनी, सुरेश कोहली आिद मौजूद थे।
hin_Deva hin_Deva